తన ప్రేయసితో ఎందుకు తిరుగుతున్నావంటూ... టీఆర్ఎస్ స్థానిక న..
Mon, Sep 24, 2018, 11:48 AM
వరంగల్ జిల్లా గీసుకొండలో ఘటన
వితంతువైన ప్రభుత్వ ఉద్యోగినితో సహజీవనం చేస్తున్న బోయరాజు
మల్లారెడ్డి అనే నేతతో తిరుగుతోందని ఆరోపణ
తన ప్రియురాలి వెంట తిరుగుతున్నాడని ఆరోపిస్తూ, టీఆర్ఎస్ స్థానిక నేతపై కొడవలితో దాడి చేశాడో వ్యక్తి. ఈ ఘటన వరంగల్ జిల్లా గీసుకొండలో జరిగింది. పోలీసులు వెల్లడించిన వివరాల ప్రకారం, గంగదేవిపల్లికి చెందిన టీఆర్ఎస్ నాయకుడు గోనె మల్లయ్య అలియాస్ మల్లారెడ్డి గ్యాస్ సేఫ్టీ డివైజ్ లను విక్రయించే ఏజంట్ గానూ పనిచేస్తున్నాడు.
ఓ ప్రభుత్వ కార్యాలయంలో పనిచేస్తున్న వితంతువైన ఓ మహిళా అటెండర్ కూడా ఇదే పని చేస్తుంటుంది. ఈ క్రమంలో మల్లారెడ్డి, మహిళా అటెండర్, మరో ఇద్దరు కలిసి శనివారం నాడు ఓ కారులో కంపెనీ పనిపై వెళుతున్న వేళ, ఊకల్ క్రాస్ రోడ్డులో ఫాస్ట్ ఫుడ్ సెంటర్ నడుపుకుంటున్న బోయరాజు అనే వ్యక్తి అడ్డుకున్నాడు. ఆమెను ఎక్కడికి తీసుకువెళుతున్నావని గొడవకు దిగాడు.
అదే రోజు రాత్రి ఆ మహిళ నిద్రమాత్రలు మింగి ఆత్మహత్యాయత్నం చేయగా, విషయం తెలుసుకున్న మల్లారెడ్డి, ఆమెను ఆసుపత్రిలో చేర్చాడు. ఆపై ఆమె కోలుకోవడంతో నిన్న తెల్లవారుజామున ఇంటివద్ద దింపి వెళ్లాడు. నిన్న ఉదయం ఇంటికి వచ్చిన బోయరాజు, ఆమెతో గొడవపడి, మల్లారెడ్డితో ఎందుకు తిరుగుతున్నావని ప్రశ్నిస్తూ, చంపుతానని బెదిరించాడు.
ఆపై మల్లారెడ్డి వద్దకు వెళ్లి, వింతంతువైన ఆమె, తాను ప్రేమించుకున్నామని, సహజీవనం చేస్తున్నామని చెబుతూ, తామిద్దరమూ కలిసున్న ఫొటోలు చూపిస్తూ, మరోసారి ఆమెతో తిరగవద్దని హెచ్చరించాడు. ఈ పంచాయితీ గీసుకొండ ఎంపీపీ భర్త రాజ్ కుమార్ వద్దకు చేరింది. నిన్న సాయంత్రం, గ్రామంలోని ఆంధ్రా బ్యాంకు ఎదురుగా ఉన్న ఓ హోటల్ వద్ద మల్లారెడ్డి, రాజ్ కుమార్ లు కూర్చుని ఉన్న వేళ, అక్కడికి వచ్చిన బోయరాజు, తన వెంట తెచ్చుకున్న కొడవలితో మల్లారెడ్డిపై దాడికి దిగాడు. ఈ ఘటనలో మల్లారెడ్డికి స్వల్ప గాయాలు కాగా, బాధితుడి ఫిర్యాదు మేరకు కేసు నమోదు చేసి విచారిస్తున్నట్టు పోలీసులు తెలిపారు.
tana preyasitho enduku tirugutunnavantu... trs sthaanika na..
Mon, Sep 24, 2018, 11:48 AM
varangal jilla geesukondalo ghatana
vitantuvaina prabhutva udyoginito sahajeevanam chestunna boyaraju
mallareddy ane nethatho tirugutondani aaropana
tana priyuraali venta tirugutunnadani aaropistuu, trs sthaanika nethapai kodavalitho daadi cheshado vyakti. ee ghatana varangal jilla geesukondalo jarigindi. poliisulu velladinchina vivaraala prakaaram, gangadevipalliki chendina trs nayakudu gone mallayya alias mallareddy gyas sefty diviz lanu vikrayinche agent gaanuu panichestunnadu.
oo prabhutva kaaryaalayamlo panichestunna vitantuvaina oo mahila attender kuudaa ide pani chestuntundi. ee kramamlo mallareddy, mahila attender, maro iddaru kalisi sanivaaram naadu oo kaarulo company panipai velutunna vaela, ookal crass roddulo fast fud senter nadupukuntunna boyaraju ane vyakti addukunnadu. aamenu ekkadiki teesukuvelutunnavani godavaku digaadu.
adhe roju raatri aa mahila nidramaatralu mingi aatmahatyaayatnam cheyagaa, vishayam telusukunna mallareddy, aamenu aasupatrilo cherchaadu. aapai aame kolukovadamto ninna tellavaarujaamuna intivadda dimpi vellaadu. ninna udayam intiki vachina boyaraju, aametho godavapadi, mallaredditho enduku tirugutunnavani prasnistuu, champutanani bedirinchaadu.
aapai mallareddy vaddaku velli, vintantuvaina aame, taanu preminchukunnamani, sahajeevanam chestunnamani chebutuu, taamiddaramuu kalisunna photolu chuupistuu, marosari aametho tiragavaddani heccharinchaadu. ee panchaayitii geesukonda empp bharta raj kumar vaddaku cherindi. ninna saayantram, graamamlooni andhra byaanku edurugaa unna oo hotal vadda mallareddy, raj kumar lu kuurchuni unna vaela, akkadiki vachina boyaraju, tana venta tecchukunna kodavalitho mallareddipai daadiki digaadu. ee ghatanalo mallareddiki swalpa gaayalu kaga, badhithudi firyaadu meraku kesu namodu chesi vichaaristunnattu poliisulu telipaaru.